
DR.30.8.2006 141 

 

 

Semakin hari adanya kegiatan untuk mengubahsuai bangunan-bangunan 
ini termasuk merobohkan bangunan-bangunan ini yang pada keseluruhannya 
akan menjejaskan usaha kerajaan untuk memohon untuk meletakkan bandar raya 
Georgetown dengan Kota Melaka sebagai bandar raya warisan di bawah 
UNESCO.   

 Saya rasa kegiatan ini amatlah terjejas oleh aktiviti-aktiviti yang tidak 
terkawal dan saya berharap timbalan menteri dapatlah memberi penjelasan 
berhubung dengan perkara ini sebab ini memang penting.  Mungkin sebab masih 
tidak jelas dengan peruntukan-peruntukan di bawah akta ini dan juga kesedaran 
masyarakat belum sampai ke satu tahap yang memuaskan, wujudnya pelbagai 
masalah termasuk oleh kerajaan sendiri, kementerian dalam kes untuk mengambil 
alih Pawagam Coliseum di Jalan Tuanku Abdul Rahman di Kuala Lumpur secara 
hire-handed yang menimbulkan ketidakpuasan hati bukan sahaja oleh tuan punya 
bangunan pawagam Coliseum ini untuk dijadikan sebahagian daripada pusat 
kesenian antarabangsa, tetapi kegiatan semacam ini juga menakutkan tuan 
punya-tuan punya bangunan yang mempunyai nilai warisan bahawa kerajaan 
boleh dengan begitu sahaja melalui Akta Pengambilan Tanah mengambil alih 
sebuah bangunan yang masih dijaga oleh tuan punya dengan baik, ada fungsinya, 
ada kegiatan dan pendapatan yang mapan, tetapi begitu saja kerajaan mengambil 
alih tanpa alasan-alasan yang kukuh dan tanpa melalui satu proses yang telus, 
yang memberi peluang kepada tuan punya untuk mengambil bahagian dalam 
menentukan harta mereka sendiri. 

 Saya rasa kejadian ini telah menimbulkan ketidakpuasan hati di kalangan 
sesetengah tuan punya di Pulau Pinang yang mempunyai banyak bangunan yang 
ada nilai sejarah dan warisan. Saya berharaplah dalam perkara ini kementerian 
dapat memberi perhatian. Sekian. 

8.16 mlm. 

 Datuk Haji Idris bin Haji Haron [Tangga Batu]: Terima kasih, Tuan 
Pengerusi. Terima kasih kerana mengizinkan saya untuk terlibat sama di dalam 
perbahasan peringkat jawatankuasa ini. Di bawah Maksud B.44, Tuan Pengerusi, 
hendak jadikan Kuala Lumpur sebagai pusat kesenian antarabangsa dan saya 
berpendapat pihak kementerian perlu memaksimumkan peranan Istana Budaya 
kita di mana Istana Budaya ini boleh dijadikan sebagai pusat pembangunan seni 
Kuala Lumpur dan memperkenalkan seni budaya tanah air kita di peringkat 
antarabangsa. 

 Tuan Pengerusi, satu perkara yang saya kira diambil berat oleh pihak 
kementerian dan perlu penjelasan di Dewan ini ialah untuk kita menjadikan Istana 
Budaya ini sebagai kebanggaan kita. Operasi pementasan ini perlulah dapat 
dipersembahkan dalam konteks yang terbaik. Baru-baru ini Tuan Pengerusi, pihak 
kementerian ada membuka suatu kerja mengendalikan pentas ini dan nampaknya 
pentas ini terlalu antarabangsa sifatnya sehingga pihak kementerian 
mensyaratkan supaya yang mengendalikan pentas ini mestilah seorang pakar 
yang datang daripada Australia. Malangnya syarikat yang mendapat kerja ini tidak 
diberi peluang untuk menawarkan pekerjaan ini kepada syarikat Australia ini dan 
akhirnya telah berlaku sedikit kekecewaan di mana pada hari yang sama surat 
tawaran kepada syarikat ini untuk menerima penyenggaraan stage, dengan izin 
Tuan Pengerusi, the stage machinery and rigging equipment di Istana Budaya ini 
telah diserahkan oleh pihak Istana Budaya, mengarahkan supaya pada hari yang 
sama juga melaporkan diri dengan kesemua struktur syarikat. 



Semakin hari adanya kegiatan untuk mengubahsuai bangunan-bangunan ini termasuk merobohkan bangunan-bangunan ini yang pada keseluruhannya akan menjejaskan usaha kerajaan untuk memohon untuk meletakkan bandar raya Georgetown dengan Kota Melaka sebagai bandar raya warisan di bawah UNESCO. Saya rasa kegiatan ini amatlah terjejas oleh aktiviti-aktiviti yang tidak terkawal dan saya berharap timbalan menteri dapatlah memberi penjelasan berhubung dengan perkara ini sebab ini memang penting. Mungkin sebab masih tidak jelas dengan peruntukan-peruntukan di bawah akta ini dan juga kesedaran masyarakat belum sampai ke satu tahap yang memuaskan, wujudnya pelbagai masalah termasuk oleh kerajaan sendiri, kementerian dalam kes untuk mengambil alih Pawagam Coliseum di Jalan Tuanku Abdul Rahman di Kuala Lumpur secara hire-handed yang menimbulkan ketidakpuasan hati bukan sahaja oleh tuan punya bangunan pawagam Coliseum ini untuk dijadikan sebahagian daripada pusat kesenian antarabangsa, tetapi kegiatan semacam ini juga menakutkan tuan punya-tuan punya bangunan yang mempunyai nilai warisan bahawa kerajaan boleh dengan begitu sahaja melalui Akta Pengambilan Tanah mengambil alih sebuah bangunan yang masih dijaga oleh tuan punya dengan baik, ada fungsinya, ada kegiatan dan pendapatan yang mapan, tetapi begitu saja kerajaan mengambil alih tanpa alasan-alasan yang kukuh dan tanpa melalui satu proses yang telus, yang memberi peluang kepada tuan punya untuk mengambil bahagian dalam menentukan harta mereka sendiri. Saya rasa kejadian ini telah menimbulkan ketidakpuasan hati di kalangan sesetengah tuan punya di Pulau Pinang yang mempunyai banyak bangunan yang ada nilai sejarah dan warisan. Saya berharaplah dalam perkara ini kementerian dapat memberi perhatian. Sekian. 8.16 mlm. Datuk Haji Idris bin Haji Haron [Tangga Batu]: Terima kasih, Tuan Pengerusi. Terima kasih kerana mengizinkan saya untuk terlibat sama di dalam perbahasan peringkat jawatankuasa ini. Di bawah Maksud B.44, Tuan Pengerusi, hendak jadikan Kuala Lumpur sebagai pusat kesenian antarabangsa dan saya berpendapat pihak kementerian perlu memaksimumkan peranan Istana Budaya kita di mana Istana Budaya ini boleh dijadikan sebagai pusat pembangunan seni Kuala Lumpur dan memperkenalkan seni budaya tanah air kita di peringkat antarabangsa. Tuan Pengerusi, satu perkara yang saya kira diambil berat oleh pihak kementerian dan perlu penjelasan di Dewan ini ialah untuk kita menjadikan Istana Budaya ini sebagai kebanggaan kita. Operasi pementasan ini perlulah dapat dipersembahkan dalam konteks yang terbaik. Baru-baru ini Tuan Pengerusi, pihak kementerian ada membuka suatu kerja mengendalikan pentas ini dan nampaknya pentas ini terlalu antarabangsa sifatnya sehingga pihak kementerian mensyaratkan supaya yang mengendalikan pentas ini mestilah seorang pakar yang datang daripada Australia. Malangnya syarikat yang mendapat kerja ini tidak diberi peluang untuk menawarkan pekerjaan ini kepada syarikat Australia ini dan akhirnya telah berlaku sedikit kekecewaan di mana pada hari yang sama surat tawaran kepada syarikat ini untuk menerima penyenggaraan stage, dengan izin Tuan Pengerusi, the stage machinery and rigging equipment di Istana Budaya ini telah diserahkan oleh pihak Istana Budaya, mengarahkan supaya pada hari yang sama juga melaporkan diri dengan kesemua struktur syarikat.